《夏日同官会饮白鹤寺双瀑亭李道济作诗纪事因》
宋代·吴芾

嗟予好泉石，所至穷幽胜。
年来堕尘埃，复苦炎热盛。
赖有古招堕，相去不步仞。
何时供燕游，庶以息喧竞。
山僧结虚亭，潇洒净如镜。
双瀑从天来，景物更幽迥。
栏楯溢波光}，清凉殊可凭。
复幸僚友贤，雅与山川称。
得暇倾尊罍，相从尽豪俊。
令尹如子文，去就亡喜愠。
贰邑不负丞，所蓄金玉润。
耿侯固坦夷，赵子亦纯正。
盍簪已足乐，况复有名酝。
酒酣人意适，坐久天宇静。
踏月各言归，清风远相趁。
君诗继踵来，敏捷过于瞬。
中复含妙理，不理写幽兴。
读罢愈惊人，痴坐不知暝。
援笔强续貂，安能继高咏。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。